
PUBLICĂ,

ECOLOGIC 





                                                 

A V I Z

asupra proiectului de Lege pentru aprobarea Ordonanţei de urgenţă a Guvernului nr.27/2003 privind procedura aprobării tacite 



Cu adresa nr.432 din 30 iunie 2003, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii şi avizării, cu proiectul de Lege pentru aprobarea Ordonanţei de urgenţă a Guvernului nr.27/2003 privind procedura aprobării tacite.



In şedinţa din 3 septembrie 2003, Comisia a examinat proiectul de lege sus-menţionat şi a hotărât, cu majoritate de voturi, avizarea favorabilă a acestuia, în forma adoptată de Senat în şedinţa din 25 iunie 2003 cu amendamentele prezentate în anexă.




Prin obiectul de reglementare şi conţinutul său, proiectul de lege face parte din categoria legilor organice.

    PRESEDINTE,



SECRETAR,               


             IOAN OLTEAN     

KOVACS CSABA TIBERIU

Expert parlamentar: 

Stelian Androne

I. AMENDAMENTE ADMISE

la proiectul de Lege pentru aprobarea Ordonanţei de urgenţă a Guvernului nr.27/2003 

privind procedura aprobării tacite
	Nr.

crt
	Text iniţial


	Amendament propus şi 

autorul acestuia
	Motivare 



	1. 
	
3. Alineatele (2) – (4) ale articolului 9, vor avea următorul cuprins: 


“(2) Cererea de chemare în judecată a autorităţii administraţiei publice prevăzute la art.7 alin.(2), având ca obiect constatarea aprobării tacite, se introduce la secţia de contencios administrativ a tribunalului. 


(3) Instanţa va soluţiona cererea în termen de cel mult 30 de zile de la primirea acesteia, cu citarea părţilor, fără ca parcurgerea procedurii administrative prealabile să fie obligatorie. Participarea procurorului este obligatorie. 


(4) Cererea este scutită de taxe de timbru.”

Text Senat


	
1. La articolul I, punctul 3 va avea următorul curpins: 


“3. Alineatele (2) – (4) ale articolului 9, vor avea următorul cuprins: 


(2) Cererea de chemare în judecată a autorităţii administraţiei publice prevăzute la art.7 alin.(2), având ca obiect constatarea aprobării tacite, se introduce la secţia de contencios administrativ a tribunalului. 


(3) Instanţa va soluţiona cererea în termen de cel mult 30 de zile de la primirea acesteia. 


(4) Cererea este scutită de taxă de timbru.”

Autor: Silvian Ciupercă – Grupul Parlamentar PSD. 
	Nu se consideră oportună participarea procurorului. 

Redactare corectă. 

	2.
	
5. Alineatele (2) şi (3) ale articolului 11, vor avea următorul cuprins: 


“(2) In cazul în care instanţa constată îndeplinirea condiţiilor prevăzute de prezenta ordonanţă de urgenţă privind aprobarea tacită, pronunţă o hotărâre în acest sens şi obligă autoritatea administraţiei publice să soluţioneze cererea de autorizare expresă în termen de cel mult 30 de zile de la data pronunţării hotărârii, sub sancţiunea unei amenzi judiciare de 500.000 lei pe fiecare zi de întârziere pentru conducătorul autorităţii. 


(3) Hotărârea se redactează în termen de 10 zile de la pronunţarea şi este definitivă. Recursul poate fi declarat în termen de 5 zile de la pronunţare.”

Text Senat 


	
2. La articolul I, punctul 5 va avea următorul cuprins: 


“5. Alineatele (2) şi (3) ale articolului 11, vor avea următorul cuprins: 


(2) In cazul în care instanţa constată îndeplinirea condiţiilor prevăzute de prezenta ordonanţă de urgenţă privind aprobarea tacită, pronunţă o hotărâre prin care obligă autoritatea administraţiei publice să elibereze documentul oficial prin care se permite solicitantului să desfăşoare o anumită activitate, să presteze un serviciu sau să exercite o profesie.  


(3) Hotărârile se redactează în termen de 10 zile de la pronunţare şi sunt irevocabile.”

Autor: Pleşa Eugen – Grupul Parlamentar PRM. 


	Sancţiunile sunt prevăzute la art.12 din Ordonanţă. S-ar ajunge la aplicarea unei duble sancţiuni pentru aceiaşi faptă. 

Exercitarea recursului conduce la tergiversarea soluţionării cauzei.

	3. 
	
6. Articolul 14 va avea următorul cuprins: 


“Art.14. – (1) Constituie abatere disciplinară, dacă nu a fost săvârşită în astfel de condiţii încât, potrivit legii penale, să constituie infracţiune, fapta funcţionarului public sau a personalului contractual din vina căruia autoritatea administraţiei publice nu a răspuns în termenul prevăzut de lege, aplicându-se procedura aprobării tacite pentru acordarea sau reînnoirea unei autorizaţii, şi se sancţionează potrivit Legii nr.188/1999 privind Statutul funcţionarilor publici, cu modificările şi completările ulterioare, sau, după caz, potrivit legislaţiei muncii. 


(2) Fapta prevăzută la alin.(1) poate angaja şi răspunderea civilă, patrimonială sau penală, după caz, a funcţionarului public.”

Text Senat. 


	
3. La articolul I, punctul 6 va avea următorul cuprins: 


“6. Articolul 14 va avea următorul cuprins: 


Art.14. – (1) Constituie abatere disciplinară, dacă nu a fost săvârşită în astfel de condiţii încât, potrivit legii penale, să fie considerată infracţiune, fapta funcţionarului public sau a personalului contractual din vina căruia autoritatea administraţiei publice nu a răspuns în termenul prevăzut de lege, aplicându-se procedura aprobării tacite pentru acordarea sau reînnoirea unei autorizaţii, şi se sancţionează potrivit Legii nr.188/1999 privind Statutul funcţionarilor publici, cu modificările şi completările ulterioare, sau, după caz, potrivit legislaţiei muncii. 


(2) Fapta prevăzută la alin.(1) poate angaja şi răspunderea materială, civilă sau penală, după caz, a funcţionarului public.”

Autor: Pleşa Eugen – Grupul Parlamentar PRM.


	Textul Ordonanţei este corect. 


I. AMENDAMENTE RESPINSE

	Nr.

crt
	Text iniţial


	Amendament propus şi 

autorul acestuia
	Motivare 



	1.
	
Lege pentru aprobarea Ordonanţei de urgenţă a Guvernului nr.27/2003 privind procedura aprobării tacite.


	
1. Lege pentru respingerea Ordonanţei de urgenţă a Guvernului nr.27/2003 privind procedura aprobării tacite.

Autori: Dinu Gheorghe, Augustin Bolcaş – Grupul Parlamentar PRM.
	Pentru susţinere: 

Dacă s-ar aproba ar genera consecinţe ireversibile greu de anticipat ca efecte: demolări, construcţii cu instalaţii ce ar periclita securitatea clădirilor învecinate etc.

Intrarea în funcţiune a aprobării tacite, fără condiţiile legale impuse, ar genera efecte mult mai grave decât în situaţia când s-ar întârzia, din diverse motive, obţinerea avizelor necesare.

Pentru respingere: Se contribuie la îmbunătăţirea mediului de afaceri în România şi a obţinerii statutului de economie de piaţă funcţională. Se stopează birocraţia în administraţie. 



	2.
	
Art.2 – (1) Procedura aprobării tacite se aplică tuturor autorizaţiilor emise de autorităţile administraţiei publice, cu excepţia celor emise în domeniul activităţilor nucleare, a celor care privesc regimul armelor de foc, muniţiilor şi explozibililor, regimul drogurilor şi precursorilor, precum şi a autorizaţiilor din domeniul siguranţei naţionale. 

Text Ordonanţă.


	
2. Alineatul (1) al articolului 2 va avea următorul cuprins: 


Art.2 – (1) Procedura aprobării tacite se aplică tuturor autorizaţiilor emise de autorităţile administraţiei publice, cu excepţia celor emise în domeniul sănătăţii publice, protecţiei mediului, activităţilor nucleare, a celor care privesc regimul armelor de foc, muniţiilor şi explozibililor, regimul drogurilor şi precursorilor, precum şi a autorizaţiilor din domeniul siguranţei naţionale. 

Autor: Dobre Victor – Grupul Parlamentar PNL.


	Pentru susţinere: sunt domenii importante ce ar trebui exceptate de la aplicarea procedurii aprobării tacite. 

Pentru respingere: procedura aprobării tacite nu exclude aplicarea legislaţiei din cele două domenii. 

	3.
	
Art.2 - (2) Guvernul poate stabili, prin hotărâre, la propunerea motivată a fiecărei autorităţi a administraţiei publice interesate, şi alte excepţii de la aplicarea procedurii aprobării tacite.


	Se abrogă.

Autori: Dinu Gheorghe, Augustin Bolcaş – Grupul Parlamentar PRM.
	Pentru susţinere: „Delegarea legislativă în alb” este neconstituţională cu atât mai mult cu cât la alin.(1), prin lege, se face delegarea.

Pentru respingere: se acordă posibilitatea de a se stabili şi alte domenii ce pot fi exceptate de la aplicarea procedurii tacite. 



	4.
	
Art.7 - (2) Pentru obţinerea documentului oficial prin care se permite desfăşurarea activităţii, prestarea serviciului sau exercitarea profesiei, solicitantul se poate adresa autorităţii în cauză sau direct instanţei judecătoreşti.


	
Art.7 alin.(2) 


Art.7 - (2) Pentru obţinerea documentului oficial prin care se permite desfăşurarea activităţii, prestarea serviciului sau exercitarea profesiei, solicitantul să se adreseze autorităţii şi, în caz de refuz, să se adreseze instanţei conform prevederilor legale.

Autori: Dinu Gheorghe, Augustin Bolcaş – Grupul Parlamentar PRM.


	Pentru susţinere: Dubla competenţă dă posibilitatea creării de confuzii. 

Pentru respingere: se acordă şi o altă posibilitate pentri obţinerea documentului oficial. 

	5. 


	
Art.8 - (1) In situaţia în care solicitantul se adresează direct instanţei judecătoreşti, potrivit art.7 alin.(2), autorităţii administraţiei publice în cauză, acesta îl aduce la cunoştinţa cazului de aprobare tacită cu privire la autorizaţie şi solicită eliberarea documentului oficial prin care se permite desfăşurarea unei activităţi, prestarea unui serviciu sau exercitarea unei profesii. 


(2) In cazul în care autoritatea administraţiei publice respectivă nu răspunde sau refuză să elibereze documentul oficial prin care se permite desfăşurarea unei activităţi, prestarea unui serviciu sau exercitarea unei profesii, solicitantul se poate adresa instanţei judecătoreşti potrivit procedurii stabilite prin prezenta ordonanţă. 


	
Se modifică în mod corespunzător. 

Autori: Dinu Gheorghe, Augustin Bolcaş – Grupul Parlamentar PRM.
	Pentru susţinere: Corectură de text. 

Pentru respingere: consecinţă a respingerii amendamentului de modificare a alin.(2) al art.7.

	6. 
	
Art.9 – (1) In situaţia în care solicitantul se adresează direct instanţei judecătoreşti, potrivit art.7 alin.(2), parcurgerea procedurii prevăzute la art.8 nu este obligatorie. 


(2) Cererea de chemare în judecată a autorităţii administraţiei publice prevăzute la art.7 alin.(2), având ca obiect constatarea aprobării tacite, se introduce la secţia de contencios administrativ a tribunalului. 


(3) Instanţa va soluţiona cererea în termen de cel mult 30 de zile de la primirea acesteia, cu citarea părţilor, fără ca parcurgerea procedurii administrative prealabile să fie obligatorie. Participarea procurorului este obligatorie. 


(4) Cererea este scutită de taxe de timbru. 


Art.10 – (1) Reclamantul depune la instanţă, anexată la cererea de chemare în judecată, copia cererii de autorizare purtând numărul şi data înregistrării la autoritatea administraţiei publice pârâte, însoţită de întreaga documentaţie depusă la aceasta. 


(2) Autoritatea administraţiei publice poate invoca în apărarea sa existenţa unui răspuns adresat solicitantului autorizaţiei în termenul prevăzut de lege sau, după caz, a notificării transmise potrivit art.6 alin.(4). 


Art.11 – (1) Dacă instanţa constată existenţa răspunsului autorităţii administraţiei publice sau, după caz, a notificării transmise potrivit art.6 alin.(4) , purtând data poştei de la locul de expediere a corespondenţei sau data la care solicitantul a luat cunoştinţă de răspuns, anterioare expirării termenului legal pentru emiterea autorizaţiei, respinge cererea reclamantului. 


(2) In cazul în care instanţa constată îndeplinirea condiţiilor prevăzute de prezenta ordonanţă de urgenţă privind aprobarea tacită, pronunţă o hotărâre în acest sens şi obligă autoritatea administraţiei publice să soluţioneze cererea de autorizare expresă în termen de cel mult 30 de zile de la data pronunţării hotărârii, sub sancţiunea unei amenzi judiciare de 500.000 lei pe fiecare zi de întârziere pentru conducătorul autorităţii. 


(3) Hotărârea se redactează în termen de 10 zile de la pronunţare şi este definitivă. Recursul poate fi declarat în termen de 5 zile de la pronunţare. 


Art.12 – (1) Dacă, în urma admiterii acţiunii, autoritatea administraţiei publice nu îndeplineşte obligaţia prevăzită la art.11 alin.(2) în termenul stabilit prin hotărârea judecătorească, la cererea reclamantului, instanţa poate obliga conducătorul autorităţii administraţiei publice în sarcina căreia s-a stabilit obligaţia la plata unei amenzi judiciare reprezentând 20% din salariul minim net pe economie pentru fiecare zi de întârziere, precum şi la plata unor despăgubiri pentru daunele cauzate prin întârziere. 


(2) Cererea se judecă de urgenţă şi este scutită de taxa de timbru. 


(3) Hotărârea poate fi atacată cu recurs, în termen de 5 zile de la pronunţare. 


Art.13 – (1) Dacă se solicită aplicarea amenzii judiciare prevăzute la art.12 alin.(1), conducătorul autorităţii administraţiei publice poate chema în garanţie personale vinovate de neexecutarea hotărârii. 


(2) Pentru recuperarea despăgubirilor acordate potrivit art.12 alin.(1) şi suportate de autoritatea administraţiei publice, conducătorul acesteia poate introduce acţiune, potrivit dreptului comun, împotriva celor vinovaţi de neexecutarea hotărârii, dacă prin lege nu se dispune altfel.

Text Ordonanţă


	
Eliminare şi un singur text:


In cazul refuzului autorităţii administraţiei teritoriale prin care se permite solicitantului să desfăşoare o anumită activitate, să presteze un serviciu sau să exercite o profesie, prevăzute la art.7 alin.(2), solicitantul se poate adresa instanţei de contencios administrativ. 

Autori: Dinu Gheorghe, Augustin Bolcaş – Grupul Parlamentar PRM.
	Pentru susţinere:  Pentru a nu crea confuzii printr-o dublare a competenţelor.

Pentru respingere: consecinţă a respingerii amendamentului de modificare a alin.(2) al art.7.

	7.
	
Art.11 - (2) In cazul în care instanţa constată îndeplinirea condiţiilor prevăzute de prezenta ordonanţă de urgenţă privind aprobarea tacită, pronunţă o hotărâre prin care obligă autoritatea administraţiei publice să elibereze documentul oficial prin care se permite solicitantului să desfăşoare o anumită activitate, să presteze un serviciu sau să exercite o profesie. 


(3) Hotărârile se redactează în termen de 10 zile de la pronunţare şi sunt irevocabile. 

Text Ordonanţă
	
Art.11 - (2) Pentru asemenea acţiune parcurgerea procedurii nu este necesară.


(3) Instanţa va soluţiona în termen de 3 zile. 


(4) Cererile sunt scutite de taxă de timbru. 


(5) In cazul în care instanţa constată îndeplinirea condiţiilor prevăzute de lege prin aprobare tacită, pronunţă direct o hotărâre care va constitui document oficial prin care se permite desfăşurarea unei activităţi, se prestează un serviciu sau se exercită o profesiune.
Autori: Dinu Gheorghe, Augustin Bolcaş – Grupul Parlamentar PRM.


	Pentru susţinere: simplificarea procedurii. 

Pentru respingere: procedura este simplificată în conformitate cu prevederile art.9.

	8.
	
Art.11 - (2) In cazul în care instanţa constată îndeplinirea condiţiilor prevăzute de prezenta ordonanţă de urgenţă privind aprobarea tacită, pronunţă o hotărâre prin care obligă autoritatea administraţiei publice să elibereze documentul oficial prin care se permite solicitantului să desfăşoare o anumită activitate, să presteze un serviciu sau să exercite o profesie. 

Text Ordonanţă


	
Alineatul 2 al articolului 11 va avea următorul cuprins:


(2) In cazul în care instanţa constată îndeplinirea condiţiilor prevăzute de prezenta ordonanţă de urgenţă privind aprobarea tacită, pronunţă o hotărâre prin care obligă autoritatea administraţiei publice să analizeze şi să elibereze documentul oficial prin care se permite solicitantului să desfăşoare o anumită activitate, să presteze un serviciu sau să exercite o profesie. 

Autor: Dobre Victor – Grupul parlamentar PNL.


	Pentru susţinere: completare necesară a textului pentru mai multă precizie.

Pentru respingere: eliberarea documentului oficial presupune o analiză a întregii documentaţii.

	9.
	
Art.16 – (1) In cazul în care, după obţinerea documentului oficial prin care se permite desfăşurarea unei activităţi, prestarea unui serviciu sau exercitarea unei profesii autoritatea administraţiei publice constată neîndeplinirea unor condiţii importante prevăzute pentru eliberarea autorizaţiei, nu va putea anula documentul, ci va notifica titularului, în cel mult 3 luni de la data expirării termenului legal pentru emiterea autorizaţiei, neregularităţile constatate, modul de remediere a tuturor deficienţelor identificate, precum şi termenul în care titularul trebuie să respecte această obligaţie. Acest termen nu poate fi mai mic de 30 de zile. 


(2) Autoritatea administraţiei publice va anula documentul oficial prin care se permite desfăşurarea unei activităţi, prestarea unui serviciu sau exercitarea unei profesii acordat potrivit procedurii reglementate de prezenta ordonanţă de urgenţă, în cazul în care constată neîndeplinirea unor condiţii care aduc o gravă atingere interesului public, siguranţei naţionale, ordinii sau sănătăţii publice şi care nu pot fi remediate sau în cazul în care deficienţele identificate nu au fost remediate în termenul stabilit potrivit alin.(1). 


(3) Impotriva actului administrativ prin care se anulează documentul oficial, titutlarul se poate adresa instanţei de contencios administrativ competente. 

Text Ordonanţă


	
Se abrogă. 

Autor: Ioan Oltean – Grupul parlamentar PD. 
	Pentru susţinere: textul este inutil, problematica fiind soluţionată de celelalte articole ale Ordonanţei. 

Pentru respingere: pentru claritatea procedurii. 

	10. 
	
Art.16 –  (2) Autoritatea administraţiei publice va anula documentul oficial prin care se permite desfăşurarea unei activităţi, prestarea unui serviciu sau exercitarea unei profesii acordat potrivit procedurii reglementate de prezenta ordonanţă de urgenţă, în cazul în care constată neîndeplinirea unor condiţii care aduc o gravă atingere interesului public, siguranţei naţionale, ordinii sau sănătăţii publice şi care nu pot fi remediate sau în cazul în care deficienţele identificate nu au fost remediate în termenul stabilit potrivit alin.(1). 

Text Ordonanţă
	
Alineatul (2) al articolului 16 va avea următorul cuprins: 

(2) Autoritatea administraţiei publice va anula documentul oficial prin care se permite desfăşurarea unei activităţi, prestarea unui serviciu sau exercitarea unei profesii acordat potrivit procedurii reglementate de prezenta ordonanţă de urgenţă, în cazul în care constată neîndeplinirea unor condiţii care aduc o gravă atingere siguranţei naţionale, sănătăţii publice şi care nu pot fi remediate sau în cazul în care deficienţele identificate nu au fost remediate în termenul stabilit potrivit alin.(1).

Autor: Ioan Oltean – Grupul parlamentar PD.

 
	Pentru susţinere: actuala formulare dă naştere la interpretări cu caracter subiectiv. 

Pentru respingere: domeniile vizate sunt de interes general. 


    PRESEDINTE,










SECRETAR,               


             IOAN OLTEAN     








KOVACS CSABA TIBERIU

Expert parlamentar: 

Stelian Androne
10

